Kleomantis z Kleitoru

Kleomantis (Kleomantis) bol olympijský víťaz v behu na jedno stadion v roku 336 pred Kr.Eusebios, Kronika 2,193.Diodoros, Bibliotheca historia, 16,91.Adam Clarke, The bibliographical miscellany, str. 245

Kleomantis z Kleitoru bol na 111. olympijských hrách korunovaný olivovým vencom za víťazstvo v behu na jedno stadion. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou.Pausanias, Periégésis tés Hellados, 5,8,6. Menom jeho víťaza sa označovala celá olympiáda.

Záznam o olympijskom víťazstve Kleomantida je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.

Olympijské víťazstvo Kleomantida uvádza aj Oxyrhynský papyrus 12 objavený v roku 1897 britskými archeológmi B. Grenfellom a A. Huntom v egyptskom nálezisku v Oxyrhynchu a historik Diodoros Sicílsky, a to v súvislosti s datovaním udalostí, ktoré sa v tom roku udiali v antickom Grécku.B. P. Grenfell, A. S. Hunt, The Oxyrhynchus Papyri, str. 28, 336, 16. 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion